Otavassa laudoiksi sahattu Otto Jaakkosen kuusi lähti Kotkan satamasta myöhään lauantai-iltana. Nyt se lähestyy Saksan rannikkoa.

Laukaan Vihtavuoressa maaliskuun alussa kaadettu kuusi on nyt matkalla Itämeren eteläosissa.

Yllä olevalla videolla kuvaa tukin kaatopäivästä.

Kuusen tukeista sahatut laudat siirrettiin 40-jalkaiseen eli 12 metriä pitkään merikonttiin viikko sitten maanantaina Versowoodin sahalla Otavassa. Samassa yhteydessä konttiin kiinnitettiin jäljityslaitteisto, joka kertoo IS:n toimitukseen minuutin välein missä kontti ja sen lasti liikkuu.

Alla olevalta videolta näet, millaisen prosessin läpi kuusitukki kulkee sahalla.

Savonlinnassa asuva rekkayrittäjä Keijo Juuti ajoi kontin ja sen sisällä olevan 22 120 kilon lautatavaraerän Otavasta Kotkan Mussalon satamaan maanantaina 1. huhtikuuta. Satamassa lukinkuljettaja Jouni Rinne Stevecolta nosti kontin Juutin autosta ja siirsi sen Stevecon terminaalin laituriin odottamaan laivan saapumista.

Konttiliikenteen syöttöalus Wybelsum on usein nähty vieras Kotkan satamassa. Se lastasi suomalaisen puunjalostusteollisuuden tuotteita 380 konttia, joista yhdessä ovat Otto Jaakkosen kuusesta sahatut laudat.­

Sahatavaralastia noutamaan tuleva 161 metrinen konttilaiva Wybelsum oli jo lähtenyt liikkeelle Saksasta Hampurin satamasta. Se koukkasi ensin Venäjän puolelle Ost-Lugan satamaan Kotkaa vastapäätä. Sieltä laiva ajoi Kotkaan varhain lauantaina aamulla.

Gibraltarin lipun alla purjehtiva Wybelsum alkoi purkaa lastiaan Mussalon satamassa lauantaina 6. huhtikuuta kello 6. Siitä purettiin laiturille 370 40-jalkaista merikonttia.

Satamanosturin kuljettajan työmaa sijaitsee 30 metrin korkeudessa.­

Satamanosturit siirtävät kontteja alukseen.­

Tässä kontti jonka sisällä on Otto Jaakkosen kuusesta sahattu lautavaara. Kontissa on sahatavaraa 22120 kiloa.­

Puoleen päivään mennessä tilaa oli syntynyt niin paljon, että uusia kontteja voitiin alkaa lastata laivan ruumaan. Työnjohtaja Petri Rantala Stevecolta alkoi lastauttaa kontteja varustamon ohjeiden mukaisesti. Lukit eli konttinosturit siirsivät kontteja laivanostureille Rantalan välittämien ohjeiden mukaan.

Samaan aikaan Rantala piti yhteyttä radiopuhelimella yhteyttä Wybelsumin perämieheen, joka viime kädessä päättää konttien sijoittelun laivaan. Rantala sijoitti sijoitti Otto Jaakkosen kuusesta sahatun vihreän lautakontin laivaan niin, että se näkyy komeasti kulkusuunnassaan vasemmalle puolelle.

Osa konteista sijoitetaan ruumaan, puutavarakontit saivat tällä kertaa paikan kannelta.­

Vihreä kontti, johon seurantalaite on kiinnitetty.­

Wybelsumiin lastattiin Mussalon satamassa 380 konttia. Lastaus oli noin klo 21.24 ohi ja laivan lähdön valmistelu saattoi alkaa. Laiva sai lähtöluvan ja Hamina-Kotka-sataman miehet tulivat irrottamaan köysiä.

Koska laivan kapteenilla tai perämiehellä ei ollut riittävää pätevyyttä, laivaan nousi hieman ennen sen irrotusta Finnpilotin luotsi Timo Nummi.

Varmuuden vuoksi satamahinaaja Castor otti Wybelsumin hinaukseen ja veti sen irti laiturista.

Laiva on lastattu puutavaralla.­

Konttilaiva Wybelsumin komentosilta illalla klo 23, kun laiva on valmis lähtemään Kotkan Mussalon satamasta.­

161 metrinen konttilaiva peruuttelee pois laiturista. Seuraamamme kuusen laudat ovat vihreässä Evergreenin kontissa.­

Noin kello 23 Wybelsum oli irti ja kääntynyt väylälle. Timo Nummi oli komentosillalla Orrengrundin luotsiasemalle saakka, missä hän jäi pois laivasta. Alus liikkui tasaista 12 solmun eli 22 kilometrin tuntinopeutta. Sunnuntaina iltapäivällä se oli ohittanut Hangon. Maanantaina aamupäivällä Wybelsum ajoi Bornholmin ja Ruotsin rannikon välistä kohti Saksan Kieliä.

Lue kaikki juttusarjan osat täältä!